

**N Á V R H**

**Všeobecne záväzné nariadenie č. 02/2022,**

ktorým sa určuje výška príspevku na čiastočnú úhradu nákladov v školách a školských zariadeniach v zriaďovateľskej pôsobnosti Obce Rudnianska Lehota a finančné pásmo na nákup potravín

Návrh VZN vyvesený na úradnej tabuli obce dňa: 24.11.2022

Návrh VZN vyvesený na webovej stránke obce dňa: 24.11.2022

Návrh VZN vyvesený na centrálnej úradnej tabuli dňa: 24.11.2022

Dátum začatia lehoty pripomienkového konania: 24.11.2022

Dátum ukončenia lehoty pripomienkového konania: 05.12.2022

Vyhodnotenie pripomienok uskutočnené dňa:

Pripomienky zasielať:  
 • písomne na adresu: Obec Rudnianska Lehota 225, 972 26 Nitrianske Rudno  
 • elektronicky na adresu: podatelna@rudnianskalehota.sk  
 • ústne do zápisnice na Obecnom úrade Rudnianska Lehota

Návrh VZN zvesený dňa: 13.12.2022

VZN schválené dňa, uznesením číslo

VZN vyvesené na úradnej tabuli, webovej stránke obce

a centrálnej úradnej tabuli dňa:

VZN zvesené dňa:

VZN nadobúda účinnosť dňa:

Obec Rudnianska Lehota podľa § 6 zákona č. 369/1990 Zb. o obecnom zriadení v znení neskorších predpisov, v zmysle zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a zákona č. 544/2010 Z.z. o dotáciách v spôsobnosti Ministerstva práce, sociálnych vecí a rodiny Slovenskej republiky

**vydáva**

Všeobecne záväzné nariadenie č. 2/2022 o výške príspevkov na čiastočnú úhradu výdavkov v škole a

v školských zariadeniach v zriaďovateľskej pôsobnosti obce Rudnianska Lehota a finančné pásmo na nákup potravín

**§1**

**Úvodné ustanovenie**

1. Toto všeobecne záväzné nariadenie (ďalej len VZN) určuje mesačnú výšku príspevkov za pobyt dieťaťa v materskej škole, finančné pásmo na nákup potravín a podmienky ich úhrady.
2. Obec Rudnianska Lehota je zriaďovateľom Materskej školy a zariadenia školského stravovania – školskej jedálne, Rudnianska Lehota 224.

**§2**

**Materská škola**

1. Za pobyt dieťaťa v materskej škole prispieva zákonný zástupca dieťaťa na čiastočnú úhradu výdavkov materskej školy mesačne na jedno dieťa v období od 01.09.2022 sumou

* 10,00 € s celodennou starostlivosťou
* 7,00 € s poldennou starostlivosťou s odoberaním desiaty a obeda

1. Príspevok v materskej škole sa neuhrádza za dieťa,
2. ktoré má jeden rok pred plnením povinnej školskej dochádzky
3. ak zákonný zástupca dieťaťa predloží riaditeľke materskej školy doklad o tom, že je pobe-rateľom dávky v hmotnej núdzi a príspevkov k dávke v hmotnej núdzi
4. ktoré je umiestnené v zariadení na základe rozhodnutia súdu.
5. Príspevok uhrádza zákonný zástupca mesačne vopred v hotovosti do pokladne Obecného úradu.

**§ 3**

**Školská jedáleň**

1. Stravníkom v školskej jedálni sú deti a zamestnanci materskej školy a školského zariadenia.
2. Školská jedáleň poskytuje stravovanie za čiastočnú úhradu nákladov, ktoré uhrádza zákonný zástupca dieťaťa vo výške nákladov na nákup potravín podľa vekových kategórií stravníkov v súlade s finančnými pásmami určenými Ministerstvom školstva, vedy a športu Slovenskej republiky s účinnosťou od 01.01.2023, v nadväznosti na odporúčané výživové dávky bez úhrady režijných nákladov na výrobu, výdaj jedál a nápojov
3. Výška mesačného príspevku na čiastočnú úhradu nákladov na nákup potravín:

Finančné pásmo A pásmo 1

|  |  |  |  |  |
| --- | --- | --- | --- | --- |
|  | Desiata | Obed | Olovrant | Spolu € |
| **Materská škola** | 0,40 | 1,00 | 0,30 | **1,70** |

Finančné pásmo B pásmo 1

|  |  |  |  |  |
| --- | --- | --- | --- | --- |
|  | Desiata | Obed | Olovrant | Spolu € |
| **Zamestnanci** |  | 2,00 |  | **2,00** |

1. Dotáciu na podporu výchovy k stravovacím návykom dieťaťa (ďalej len dotácia na stravu“) možno poskytnúť na zabezpečenie obeda a iného jedla dieťaťu v materskej škole
2. Dotáciu na stravu možno poskytnúť ak dieťa:

* navštevuje materskú školu , v ktorej je najmenej 50 % detí z domácností, ktorým sa poskytuje pomoc v hmotnej núdzi
* žije v domácnosti, ktorej sa poskytuje pomoc v hmotnej núdzi alebo ktorej príjem je pod hranicou životného minima
* navštevuje posledný ročník materskej školy a žije v domácnosti, v ktorej si ani jeden člen domácnosti neuplatnil na toto dieťa nárok na daňový bonus

1. Dotácia na stravu sa poskytuje v sume 1,30 € za každý deň, v ktorom sa dieťa zúčastnilo výchovno-vzdelávacej činnosti v materskej škole a odobralo obed alebo iné jedlo.
2. Ak dieťa neodobralo stravu z dôvodu, že zriaďovateľ nezabezpečil diétne jedlo dieťaťu, u ktorého podľa posúdenia ošetrujúceho lekára si zdravotný stav vyžaduje osobitné stravovanie, poskytnutú dotáciu na stravu, zriaďovateľ vyplatí rodičovi dieťaťa alebo fyzickej osobe, ktorej je dieťa zverené do starostlivosti rozhodnutím súdu.
3. Celková výška stravného pre zamestnancov je 4,44 €, z toho cena na nákup potravín 2,00 € a režijné náklady 2,44 €. Zriaďovateľ školy môže zvýšiť minimálnu výšku réžie na základe reálnych nákladov na činnosť školskej jedálne. Úhrada sa realizuje podľa Zákonník práce.
4. Zriaďovateľ školskej jedálne môže rozhodnúť o znížení alebo odpustení príspevku, ak zákon-ný zástupca dieťaťa o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
5. Príspevky podľa ods. 3) a 4) sa uhrádzajú mesačne vopred v hotovosti do poklade Obecného úradu.

**§ 4**

**Odhlasovanie a prihlasovanie**

1. Odhlásiť, resp. prihlásiť na stravu je možné 1 deň vopred, najneskôr do 14:30 hod., zákonný zástupca dieťaťa zo stravovania svoje dieťa odhlasuje pri chorobe, odchode z materskej školy a pod.
2. Dieťa, ktoré ochorelo počas víkendu odhlasuje zo stravy zákonný zástupca v pondelok ráno, najneskôr do 07:30 hod.
3. Za neodobratú a včas neodhlásenú stravu sa finančná ani vecná náhrada neposkytuje.

**§ 5**

**Prechodné a záverečné ustanovenia**

1. Schválením tohto VZN sa ruší VZN č. 01/2022, schválené Obecným zastupiteľstvom dňa 15.08.2022, uznesením č. 85/2022
2. Toto Všeobecne záväzné nariadenie bolo schválené Obecným zastupiteľstvom obce Rudnianska Lehota dňa ............................., uznesením č. ................/2022
3. Toto všeobecne záväzné nariadenie nadobúda účinnosť dňa .......................

V Rudnianskej Lehote 24.11.2022

Ivan Javorček

starosta obce